

Līgums par sociālās rehabilitācijas pakalpojumu nodrošināšanu vardarbību veikušām pilngadīgām personām


	________________________________
Pasūtītāja Līguma numurs
	________________________________
Izpildītāja Līguma numurs




Labklājības ministrija (turpmāk – Pasūtītājs), valsts sekretāra Ingus Allika personā, kurš rīkojas saskaņā ar Ministru kabineta 2004. gada 27. janvāra noteikumiem Nr. 49 “Labklājības ministrijas nolikums”, no vienas puses, un
Sabiedrība ar ierobežotu atbildību „Mācību centrs MKB” reģ. Nr. 40103250317 (turpmāk – Izpildītājs), valdes priekšsēdētājas Sandras Freimanes personā, kura rīkojas saskaņā ar statūtiem, no otras puses, abi turpmāk kopā saukti – Puses, bet katrs atsevišķi – Puse, 
pamatojoties uz Labklājības ministrijas rīkotā iepirkumā Nr. LR LM 2026/7 “Sociālās rehabilitācijas pakalpojumu nodrošināšana vardarbību veikušām pilngadīgām personām” (turpmāk – iepirkums) iesniegto Izpildītāja piedāvājumu un Labklājības ministrijas iepirkuma komisijas  pieņemto lēmumu par līguma slēgšanas tiesību piešķiršanu, noslēdz šādu līgumu (turpmāk – Līgums):

1. Līguma priekšmets, summa un termiņš
[bookmark: _Hlk157410110][bookmark: _Hlk163404992]1.1. Pasūtītājs uzdod, bet Izpildītājs kā krietns un rūpīgs saimnieks saskaņā ar Līguma 1. pielikumu “Tehniskā specifikācija” iepirkumā “Sociālās rehabilitācijas pakalpojumu nodrošināšana vardarbību veikušām pilngadīgām personām” un atbilstoši Līguma 2. pielikumam “Tehniskais piedāvājums” un Līguma 3. pielikumam “Finanšu piedāvājums” apņemas sniegt sociālās rehabilitācijas pakalpojumu vardarbību veikušām pilngadīgām personām (turpmāk - Pakalpojums), kas ietver:
1.1.1. pakalpojuma nodrošināšanu visā Latvijas teritorijā individuālo konsultāciju un grupu nodarbību veidā, ievērojot, ka grupu nodarbībās piedalās vismaz 4 (četri), bet ne vairāk kā 12 (divpadsmit) klienti;
1.1.2. pakalpojuma rezultātu novērtēšanu, datu apkopošanu un analīzi;
1.1.3. priekšlikumu sniegšanu Pasūtītājam spēkā esošo normatīvo aktu grozījumiem un turpmākai pakalpojuma sniegšanai vardarbību veikušām pilngadīgām personām.
1.2. Kopējā Līguma summa par pakalpojuma nodrošināšanu ir 5 256 441,84 euro (pieci miljoni divi simti piecdesmit seši tūkstoši četri simti četrdesmit viens euro 84 centi) (turpmāk – Līguma summa). Pasūtītājam nav pienākums izlietot visu Līguma summu.
1.3. Līguma summā ietilpst visas ar šajā Līgumā un Tehniskajā specifikācijā noteikto prasību izpildi saistītās izmaksas, tajā skaitā visas personāla izmaksas, materiālu, transporta, darbu un darbu organizācijas izmaksas, nodokļus un citas izmaksas saskaņā ar Līguma saistību izpildi, kā arī visas ar Tehniskajā specifikācijā noteikto prasību izpildi netieši saistītās izmaksas.
1.4. [bookmark: _Hlk195524378]Līgums stājas spēkā 2026. gada 1. martā un ir spēkā līdz Līguma 1.2. apakšpunktā noteiktās summas sasniegšanai vai līdz 2029. gada 28. februārim, atkarībā no tā, kurš apstāklis iestājas vispirms.

2.Pušu pienākumi un atbildība
2.1. Pasūtītājs apņemas:
2.1.1. labā ticībā ievērot un izpildīt visus Līguma noteikumus un Tehniskajā specifikācijā norādīto;
2.1.2. pēc Izpildītāja pieprasījuma, savu iespēju robežās nodrošināt Izpildītāju ar visu nepieciešamo informāciju un dokumentiem, kas ir Pasūtītāja rīcībā un organizatorisko atbalstu, kas nepieciešams Līguma izpildei, kā arī nepieciešamības gadījumā nodrošināt Pasūtītāja amatpersonu un citu atbildīgo darbinieku līdzdalību Līguma izpildē, lai nodrošinātu Līguma saistību izpildi no Pasūtītāja puses;
2.1.3. saskaņā ar Līgumā noteikto kārtību veikt samaksu par Izpildītāja kvalitatīvi un atbilstoši Līguma un tā pielikumu prasībām sniegto Pakalpojumu;
2.1.4. nodrošināt informāciju par valsts kases kontā Nr. LV16TREL2180396036000 veiktajiem personu ieskaitījumiem par vardarbīgas uzvedības mazināšanas pakalpojumu informācijas sistēmā Valsts sociālās politikas monitoringa informācijas sistēmā (SPOLIS).
2.2. Pasūtītājam ir tiesības:
2.2.1. veikt Līguma izpildes kontroli, tai skaitā sniegtā Pakalpojuma atbilstību Līguma un tā pielikumu noteikumiem;
2.2.2. jebkurā laikā pieprasīt no Izpildītāja informāciju par Pakalpojuma sniegšanas gaitu, tajā skaitā, bet ne tikai informāciju par apstākļiem, kas kavē vai varētu kavēt Pakalpojuma sniegšanu atbilstoši Līguma un tā pielikumu noteikumiem;
2.2.3. apturēt Pakalpojuma sniegšanu līdz pārkāpuma novēršanai vai zaudējumu segšanai, ja Izpildītājs neievēro Līgumā noteiktās prasības, paziņojot par to Izpildītājam 1 (vienu) darba dienu iepriekš;
2.2.4. mutvārdos vai rakstveidā izteikt priekšlikumus, ieteikumus un norādījumus t.sk.  norādīt uz neatbilstībām vai trūkumiem Pakalpojuma sniegšanā.
2.3. Izpildītājs apņemas:
2.3.1. nodrošināt Pakalpojumu kvalitatīvi, Līgumā noteiktajos termiņos, ievērojot Latvijas Republikā spēkā esošos normatīvos aktus, kas regulē šī Pakalpojuma sniegšanu;
2.3.2. sniegt pilnīgu un patiesu informāciju par nodrošināto Pakalpojumu;
2.3.3. nodrošināt neierobežotu iespēju Pasūtītājam vai tā pilnvarotajai personai pārbaudīt Izpildītāja darbību, kas saistīta ar Pakalpojumu izpildi;
2.3.4. atbildēt pilnībā par valsts budžeta līdzekļu izlietojumu saskaņā ar Līguma nosacījumiem;
[bookmark: _Hlk157410162]2.3.5. nodrošināt informācijas apkopošanu par Pakalpojumu saņēmušajām personām, atbilstoši Līguma 4. pielikumā “Pārskats par pakalpojuma pieprasījumu un finansējuma izlietojumu vardarbību veikušām pilngadīgām personām rehabilitācijas pakalpojumu sniegšanai 20_gada ______mēnesī” (turpmāk – Pakalpojuma finansējuma pārskats) un Līguma 5. pielikumā „ Pārskats par sociālās rehabilitācijas pakalpojuma vardarbību veikušām personām saņēmējiem 20__. gadā” (turpmāk – Rehabilitācijas pakalpojuma pārskats) pieprasītajai informācijai. Ne vēlāk kā līdz nākamā mēneša 15. (piecpadsmitajam) datumam Izpildītājs Valsts sociālās politikas monitoringa informācijas sistēmā (SPOLIS) sniedz informāciju par speciālistiem, kuriem iepriekšējā mēnesī nodrošināta individuālā vai grupas supervīzija;
2.3.6.  Pakalpojuma sniegšanā ievērot Latvijas Republikā normatīvo aktu prasības personas datu apstrādē, kas saistītas ar Pakalpojuma sniegšanu apstrādājot personas datus, tai skaitā, īpašu kategoriju personas datus, un atbildēt par to neievērošanu;
2.3.7. iesniegt informāciju un pārskatus par Pakalpojumu Valsts sociālās politikas monitoringa informācijas sistēmā (SPOLIS);
2.3.8. bez papildus samaksas novērst identificētās problēmas, kuras radušās Izpildītāja veiktu darbību rezultātā;
2.3.9. informēt nekavējoties Pasūtītāju (elektroniski) par izmaiņām Izpildītāja rekvizītos;
2.3.10. izstrādāt Pakalpojuma sniegšanas iekšējās kārtības noteikumus un tos saskaņot ar Pasūtītāju;
2.3.11. dokumentēt sniegto Pakalpojumu, Pakalpojuma sniegšanas laiku, izmaksas, nepieciešamības gadījumā sniegt Pasūtītājam ar pakalpojuma sniegšanu saistītās ziņas;
2.3.12. sagatavot rakstisku atskaiti un iesniegt to Pasūtītājam, atbilstoši Pakalpojuma finansējuma pārskatā un Rehabilitācijas pakalpojuma pārskatā norādītajam, par Pakalpojuma sniegšanas izpildes gaitu, iekļaujot tajā Pakalpojuma saņēmēju uzskaiti, sniegta Pakalpojuma saturu, Pakalpojuma sniegšanas laiku un izmaksas;
2.3.13. veikt Pakalpojuma sniegšanas efektivitātes novērtējumu, t.sk., klientu anketēšanu par saņemtā Pakalpojuma kvalitāti un vienu reizi gadā informēt par rezultātiem Pasūtītāju (4. pielikums 4.3. tabula);
2.3.14. ievadīt informāciju Valsts sociālās politikas monitoringa informācijas sistēmā (SPOLIS) par Pakalpojuma saņēmējiem. Pakalpojuma saņēmējiem, kuriem Pakalpojuma kursa apmeklēšana kā pienākums ir noteikts saskaņā ar tiesas vai tiesneša lēmumu tiek veikta atsevišķa uzskaite SPOLIS sistēmā, norādot Pakalpojuma saņēmēju, saņemtā Pakalpojuma veidu, apjomu, laiku un vietu, t.sk. ievadot informāciju par Pakalpojuma samaksas apmēru, kā arī veicot citas normatīvajos aktos paredzētās pakalpojuma sniedzēja darbības). Par pakalpojumiem, kas sniegti personām bez personas koda, nodrošināt tieši tādu pašu datu uzkrāšanu un uzskaiti ārpus informācijas sistēmas SPOLIS;
2.3.15. uzņemties pilnu materiālo atbildību par Pasūtītājam un trešajām personām nodarītajiem zaudējumiem un nemantisko kaitējumu, un atlīdzināt visus izdevumus, zaudējumus un nemantisko kaitējumu, kas Izpildītāja darbības vai bezdarbības rezultātā, radušies Pasūtītājam un trešajām personām;
2.3.16. ņemt vērā Pasūtītāja ierosinājumus un norādījumus Pakalpojuma sniegšanā;
2.3.17. bez Pasūtītāja rakstiskas piekrišanas neizpaust informāciju, un veikt visus nepieciešamos pasākumus informācijas, ko Izpildītājs ieguvis no Pasūtītāja Līguma izpildes gaitā, neizpaušanai trešajām personām, izņemot valsts institūcijām, kurām saskaņā ar normatīvajiem aktiem ir tiesības prasīt šādu informāciju.
2.4. Izpildītājam ir tiesības, saskaņā ar Līguma noteikumiem saņemt samaksu par Pakalpojumu, kas sniegts atbilstoši Līguma un tā pielikumu noteikumiem.
2.5. Gadījumā, ja Pasūtītāja pārskaitītie valsts budžeta līdzekļi tiek izmantoti neatbilstoši Līgumam, tiek sagatavots akts, un 10 darba dienu laikā Izpildītājs atmaksā Pasūtītājam nepamatoti izlietotos līdzekļus. Neatmaksāšanas gadījumā Pasūtītājs zaudējumus piedzen no Izpildītāja normatīvajos aktos noteiktajā kārtībā.
2.6. Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas kavē vai varētu kavēt savlaicīgu Pakalpojuma sniegšanu.
2.7. Parakstot Līgumu, Puses apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto saistību izpildi.
2.8. Parakstot Līgumu, Puses apliecina, ka tās ir iepazinušās ar visiem Līguma un tā pielikumu noteikumiem un apliecina tos par saistošiem un izpildāmiem. Izpildītājs apliecina, ka viņa rīcībā ir pietiekoši personāla un materiālie resursi, kā arī citi līdzekļi, lai savlaicīgi un kvalitatīvi veiktu visas Līgumā un tā pielikumos noteiktās saistības.
2.9. Parakstot Līgumu Izpildītājs apliecina, ka tā darbinieki vai citas personas, kas tiks iesaistītas Līguma izpildē, tiks iepazīstinātas ar nosacījumiem par konfidencialitāti un fizisko personu datu apstrādi pirms to iesaistīšanas Līguma izpildē.
2.7. 
2.8. 


3. Norēķinu kārtība

3.1. Pasūtītājs par faktiski nodrošināto pakalpojumu apmaksā:
3.1.1. sociālo rehabilitāciju vardarbības veicējiem sociālās rehabilitācijas kursa nodrošināšanai individuālo konsultāciju veidā pēc formulas: mēneša finansējuma summa = vienošanās cena par vienu konsultāciju, t.i. summa 45,00 euro par viena speciālista vienu individuālo konsultāciju x (reiz) faktiski sniegto konsultāciju skaits mēnesī; 
3.1.2. sociālo rehabilitāciju vardarbības veicējiem, kas minēti Līguma 2.3.14. apakšpunktā, sociālās rehabilitācijas kursa nodrošināšanai individuālo konsultāciju veidā pēc formulas: mēneša finansējuma summa = vienošanās cena par vienu konsultāciju, t.i. 90,00 euro par divu speciālistu vienu individuālo konsultāciju (viena speciālista cena summa euro) x (reiz) faktiski sniegto konsultāciju skaits mēnesī;”
3.1.3. sociālo rehabilitāciju vardarbības veicējiem sociālās rehabilitācijas kursa nodrošināšanai grupu nodarbību veidā pēc formulas: mēneša finansējuma summa = vienošanās cena vienam speciālistam par vienu grupu nodarbību, t.i. 90,00 euro par viena speciālista divu stundu garu vienu grupu nodarbību x (reiz) speciālistu skaits x (reiz) faktiski novadīto grupu nodarbību skaits mēnesī;
3.1.4. sociālo rehabilitāciju vardarbības veicējiem sociālās rehabilitācijas kursa nodrošināšanai speciālistu sagatavošanās grupu nodarbībai pēc formulas: mēneša finansējuma summa = vienošanās cena vienam speciālistam par sagatavošanos vienai grupu nodarbībai, t.i. 45,00 euro x (reiz) speciālistu skaits x (reiz) faktiski novadīto grupu nodarbību skaits mēnesī;
3.1.5. (trīs) 45 minūšu konsultācijas personai, kas saņēmusi sociālās rehabilitācijas pakalpojumu vardarbības veicējam gada laikā pēc pakalpojuma kursa beigām, pēc formulas: mēneša finansējuma summa = vienošanās cena par vienu konsultāciju, t.i. 45,00 euro par viena speciālista vienu konsultāciju x (reiz) faktiski sniegto konsultāciju skaits mēnesī;
3.1.6. grupu terapijas organizēšanas izmaksas (izdales materiālu kopēšana, kancelejas preces, sakaru pakalpojumi u.c.), pēc formulas: mēneša finansējuma summa = izmaksas par vienu personu grupu nodarbībā, t.i. 3,00 euro x (reiz) faktiskais klientu aizpildījums grupu nodarbībās (faktiskais klientu aizpildījums grupu nodarbībās = katras nodarbības faktisko klientu aizpildījuma kopsumma mēnesī, t.i. uzskaite tiek veikta par katru nodarbības faktisko klientu aizpildījumu);
3.1.7. individuālo konsultāciju organizēšanas izmaksas (izdales materiālu kopēšana, kancelejas preces, sakaru pakalpojumi u.c.), pēc formulas: mēneša finansējuma summa = izmaksas par vienas personas individuālās konsultācijas nodrošināšanu, t.i. 3,00 euro x (reiz) faktiskais individuālo konsultāciju skaits mēnesī;
3.1.8. transporta izmaksas nepārsniedzot 7,00 euro vienam klientam par vienas konsultācijas vai grupu nodarbības apmeklējumu un nepārsniedzot 8,00 euro speciālistam par vienas grupu nodarbības apmeklējumu;
3.1.9. supervīziju (atbilstoši Ministru kabineta noteikumiem “Prasības sociālo pakalpojumu sniedzējiem”) individuālo konsultāciju veidā izmaksas, pēc formulas: mēneša finansējuma summa = izmaksas par vienas individuālās supervīzijas sniegšanu, t.i. 65,00 euro x (reiz) faktiski sniegto individuālo supervīziju stundu skaitu mēnesī;
3.1.10. supervīziju (atbilstoši Ministru kabineta noteikumiem “Prasības sociālo pakalpojumu sniedzējiem”) grupu nodarbību veidā izmaksas, pēc formulas: mēneša finansējuma summa = izmaksas par vienas grupu nodarbības stundas supervīzijas sniegšanu, t.i. 65,00 euro x (reiz) faktiskais grupu supervīziju nodarbību skaits mēnesī;
3.1.11. Tulka pakalpojuma izdevumi nepārsniedzot 40,00 euro par vienu stundu;
3.1.12. administrēšanas izmaksas ne vairāk kā 10% (desmit procentu) no sociālās rehabilitācijas pakalpojuma izmaksām;
3.1.13. pakalpojuma dokumentu pārvaldības un komunikācijas nodrošināšanas izmaksas attiecībā uz pakalpojumu, kuru kā obligātu pienākumu uzliek tiesa 2008,34 euro mēnesī kā fiksēto maksājumu atlīdzības nodrošināšanai. 
3.2. Līguma 3.1. apakšpunktā ir iekļauti visi nodokļi, kas saistīti ar pakalpojuma sniegšanu, gan darba ņēmēja, gan darba devēja valsts sociālās apdrošināšanas obligātās iemaksas, kā arī iedzīvotāju ienākuma nodoklis.  
3.3. Ja faktiski sniegtais ir mazāks par Līguma 1.2. apakšpunktā noteikto summu, Pasūtītājs veic samaksu saskaņā ar Pakalpojuma finansējuma pārskatu.
3.4. Pasūtītājs neapmaksā Izpildītāja sniegtos Pakalpojumus, kas pārsniedz Līguma 1.2. punktā minēto summu.
3.5. Izpildītājs 5 (piecu) darba dienu laikā no Līguma parakstīšanas dienas var iesniegt Pasūtītājam rēķinu par avansa maksājumu līdz 30 000,00 EUR (trīsdesmit tūkstoši euro un 0 centi) apmērā un Pasūtītājs pārskaita avansa pieprasījumā minēto summu Izpildītājam 5 (piecu) darba dienu laikā. 
3.6. Sākot ar Pakalpojumu izpildes otro mēnesi, Pasūtītājs 5 (piecu) darba dienu laikā no Izpildītāja sagatavotā Pakalpojuma finansējuma pārskata saņemšanas dienas no Izpildītāja un tā atzīšanas par atbilstošiem Līguma noteikumiem veic Izpildītājam maksājumu par iepriekšējā mēnesī faktiski sniegto Pakalpojumu, samazinot to par iepriekšējā mēnesī pārskaitīto avansa maksājumu, un avansa maksājumu, ja tiek iesniegts rēķins,  70% (septiņdesmit procentu) apmērā no iepriekšējā mēneša faktiski sniegtā Pakalpojuma summas, atbilstoši atskaitei Valsts sociālās politikas monitoringa informācijas sistēmā. Par pakalpojumiem, kas sniegti personām bez personas koda, pēc pakalpojumu noslēgšanas iesniegt Pakalpojuma finansējuma pārskatu Pasūtītāja lietvedībā;
3.7. Ja Pakalpojuma finansējuma pārskata izvērtēšanas rezultātā tiek konstatētas nepilnības, Pasūtītājs uzdod Izpildītājam novērst konstatētos trūkumus un norāda termiņu trūkumu novēršanai. Pēc trūkumu novēršanas Pasūtītājs pārskaita Izpildītājam nepieciešamos maksājumus.
3.8.  Ja atbilstoši iepriekšējā perioda Pakalpojuma finansējuma pārskatam Pasūtītājam rodas pamatotas šaubas par Izpildītāja spējām nākamajā periodā apgūt plānoto avansa maksājuma apmēru, tad, sniedzot detalizētu, pamatotu skaidrojumu Izpildītājam, Pasūtītājs avansa maksājumu nepārskaita.
3.9.  Ja Izpildītāja iesniegtajā Pakalpojuma finansējuma pārskatā par decembri faktiskā Pakalpojuma izpilde ir mazāka par Pasūtītāja pārskaitīto finansējumu, tad Pasūtītājs ne vēlāk kā 1 (viena) mēneša laikā sastāda norēķinu salīdzināšanas aktu, paziņo to Izpildītājam un Izpildītājs atmaksā neizlietotos finanšu līdzekļus 10 (desmit) darba dienu laikā pēc norēķinu salīdzināšanas. Neatmaksāšanas gadījumā Pasūtītājs neizlietotos finanšu līdzekļus piedzen no Izpildītāja normatīvajos aktos noteiktajā kārtībā. 
3.10. Pēc Pakalpojuma izpildes, kā arī gadījumā, ja Līgums tiek izbeigts vai Izpildītājs pārtrauc darbību, Pasūtītājs ne vēlāk kā 1 (viena) mēneša laikā sastāda norēķinu salīdzināšanas aktu, paziņo to Izpildītājam, un Izpildītājs atmaksā neizlietotos finanšu līdzekļus 10 (desmit) darba dienu laikā pēc norēķinu salīdzināšanas. Neatmaksāšanas gadījumā Pasūtītājs neizlietotos finanšu līdzekļus piedzen no Izpildītāja normatīvajos aktos noteiktajā kārtībā.
3.11. Par samaksas veikšanas dienu tiek uzskatīta diena, kad Pasūtītāja maksājums ir izpildīts Valsts kases interneta maksājumu apstrādes sistēmā.
3.12. Puses vienojas, ka rēķini, kas saistīti ar Līguma izpildi, tiks izrakstīti kā strukturētie e-rēķini atbilstoši spēkā esošo normatīvo aktu prasībām un nosūtīti uz e-adresi Labklājības ministrija EINVOICE@90000022064.

4. Atskaišu un pārskatu par pakalpojuma iesniegšanu, izpildes kontrole un atbildība
4.1. Ne vēlāk kā līdz katra kalendāra mēneša 15. datumam Izpildītājs iesniedz Pasūtītājam 4. pielikumu “Pakalpojuma finansējuma pārskatu”. Rehabilitācijas pakalpojuma pārskatu Izpildītājs Pasūtītājam iesniedz par pārskata gadu līdz nākamā gada 10. janvārim. 
4.2. Izpildītājs veic personu vajadzību pēc Pakalpojuma un Pakalpojuma sniegšanas iespēju izvērtēšanu, un Līguma darbības beigās sniedz priekšlikumus Pasūtītājam Pakalpojuma satura uzlabošanai.
4.3. Pakalpojuma izpildes kontroli veic Pasūtītāja pilnvarotas personas, sastādot aktu par sniegto Pakalpojuma apjomu un kvalitāti, ar kuru pret parakstu iepazīstina Izpildītāja pārstāvi. 
4.4.  Kontrolējot Līguma izpildi, Pasūtītājs ir tiesīgs pieaicināt kompetentus speciālistus un ekspertus, pieprasīt un saņemt no Izpildītāja ar Pasūtījuma izpildi saistītos dokumentus.
4.5. Par katru būtisku Līguma noteikumu pārkāpumu Pasūtītājs ir tiesīgs pieprasīt līgumsodu 50,00 EUR (piecdesmit euro) par katru pārkāpuma konstatēšanas gadījumu, bet ne vairāk kā 10% (desmit procentus) no Līguma summas.
4.6. Izpildītājs atbild par Pasūtītājam nodarītajiem zaudējumiem, ja tie Pasūtītājam radušies, Pakalpojuma sniegšanas rezultātā. Izpildītājs atbild par jebkuras neuzmanības (tajā skaitā vieglas neuzmanības) vai ļauna nolūka rezultātā nodarītiem zaudējumiem.
4.7. Pušu zaudējumu apmērs ir aprobežots tikai ar Puses tagadējās (jau esošās) mantas samazinājumu. Šī Līguma ietvaros Pusēm nav pienākuma atlīdzināt otrai Pusei radušos sagaidāmās peļņas atrāvumu.
4.8. Ja Pasūtītājs neveic samaksu Izpildītājam Līgumā noteiktajos termiņos, Izpildītājam ir tiesības pieprasīt no Pasūtītāja līgumsodu 0.1% (viena desmitā daļa procenta) apmērā no nokavētā maksājuma summas par katru maksājuma termiņa nokavējuma dienu, bet ne vairāk kā 10% (desmit procentu) apmērā no Līguma summas.
4.9. Ja Pakalpojuma sniegšanas laikā tiek konstatēta tāda personas datu apstrāde, kas pārkāpj datu subjekta tiesības vai ir neatbilstoša datu aizsardzību regulējošo normatīvo aktu prasībām, un tā ir radusies Izpildītāja neuzmanības (tajā skaitā vieglas neuzmanības) vai ļaunprātīgas rīcības rezultātā, Izpildītājs ir atbildīgs gan par Pasūtītājam nodarītajiem zaudējumiem, gan trešajām personām (tajā skaitā, bet ne tikai, datu subjektam) nodarītajiem zaudējumiem, kā arī Pasūtītājam ir tiesības pieprasīt no Izpildītāja līgumsodu 10% (desmit procentu) apmērā no Līguma summas. Ja Pasūtītājs konstatē, ka Pakalpojums netiek sniegts pienācīgā kvalitātē, Pasūtītājs ir tiesīgs samaksu par Pakalpojumu attiecīgajā mēnesī samazināt līdz 10 % (desmit procentiem) no mēneša summas.
4.10. Pasūtītājs ir tiesīgs ieturēt līgumsodu no jebkura maksājuma, kas Izpildītājam pienākas, pamatojoties uz Līgumu, pirms tā izmaksas Izpildītājam.
4.11. Līgumsoda samaksa neatbrīvo Puses no to saistību pilnīgas izpildes un tā nav ieskaitāma zaudējumu atlīdzināšanā.

5. Nepārvarama vara (Force Majeure)
5.1.  Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, avārijas, sabiedriskie nemieri, ārkārtas stāvoklis un citi) un kas padara Pusei savu no Līguma izrietošo saistību izpildi par neiespējamu.
5.2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no Līguma vai saistību nepildīšanu, ja Puses nespēja izriet no nepārvaramas varas notikuma par ko ir saņemta izziņa no kompetentās institūcijas par nepārvaramas varas apstākļu esamību, ja Puse, kuru ietekmējis šāds notikums, ir veikusi visus pamatotos piesardzības pasākumus, veltījusi nepieciešamo uzmanību un spērusi alternatīvos soļus, lai izpildītu šī Līguma noteikumus, un ir informējusi otru Pusi pēc iespējas ātrāk, bet ne vēlāk kā 3 (trīs) darba dienu laikā par šāda notikuma iestāšanos, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
5.3.  Jebkurš periods, kurā Pusei saskaņā ar Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
5.4. Ja nepārvaramas varas apstākļi turpinās ilgāk par 2 (diviem) mēnešiem, Pusēm jāvienojas par saistību izpildes atlikšanu, izbeigšanu vai turpināšanas procedūru.
5.5. Ja Puse nokavē Līguma 5.2. apakšpunktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz nepārvaramu varu. 

6. Konfidencialitāte un fizisko personu datu apstrāde
6.1. Visa un jebkāda informācija, ko Puse sniedz otrai Pusei Līguma izpildes laikā vai arī tā atklājas pildot Līguma saistības, un Līguma izpildes rezultāti, kā arī jebkura šīs informācijas daļa, tai skaitā, bet ne tikai informācija par puses darbību, finanšu stāvokli, tehnoloģijām, tai skaitā rakstiska, mutiska, datu formā uzglabāta, audio – vizuālā un jebkurā citā veidā uzglabāta informācija, kā arī informācija par Līguma izpildi tiek atzīta un uzskatīta par konfidenciālu.
6.2.	Pusēm nav tiesību izpaust informāciju, kas Pakalpojuma īstenošanas laikā gūta no otras Puses, trešajām personām bez Puses rakstiskas piekrišanas saņemšanas. Pusēm ar vislielāko rūpību un uzmanību ir jārūpējas par informācijas drošību un aizsardzību, lai pilnībā izslēgtu iespēju trešajām personām piekļūt pie konfidenciālas informācijas.
6.3.	Līguma ietvaros konfidenciālo informāciju ir tiesīgs izmantot tikai Izpildītājs un tā speciālisti, ja vien Līgumā nav noteikts savādāk vai Puses Līguma darbības laikā rakstiski nevienojas citādi.
6.4.	Pušu pienākums ir nodrošināt, ka tā darbinieki, kuri izmantos otras Puses konfidenciālo informāciju, saņems un izmantos to vienīgi šī Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Izpildītājam šajā Līgumā.
6.5.	Pušu informācijas izpaušana netiks uzskatīta par šī Līguma noteikumu pārkāpumu, ja informācija tiek izpausta Latvijas Republikas normatīvajos aktos noteiktajos gadījumos, apjomā un kārtībā.
6.6.	Šīs Līguma sadaļas noteikumi ir spēkā arī pēc Līguma darbības termiņa beigām vai tam zaudējot spēku, bez termiņa ierobežojumiem.
6.7.	Līguma konfidencialitātes noteikumi nekādā gadījumā nav attiecināmi uz Pasūtītāja tiesībām brīvi rīkoties ar jebkuriem un jebkādas formas materiāliem un citiem darbu rezultātiem, kurus Līguma izpildes gaitā Izpildītājs ir sagatavojis un nodevis Pasūtītājam. Materiālu un citu darbu rezultātu izmantošanai pēc Pasūtītāja ieskatiem nav nepieciešama rakstiska Izpildītāja piekrišanas saņemšana. Šādi materiāli ir izmantojami tikai ar norādi, kas ir šī materiāla autors.    
6.8. Puses apņemas nodrošināt Līguma izpildē tādu tehnisko un organizatorisko līdzekļu lietošanu un lietotāja pārvaldību, lai aizsargātu fizisko personu datus un novērstu to nelikumīgu apstrādi, ievērojot normatīvos aktus, kas reglamentē fizisko personu datu apstrādi un aizsardzību, t.sk. Eiropas Parlamenta un Padomes Regulu (ES) Nr. 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), tajā skaitā Izpildītājs, ievācot jebkurus fizisko personu datus, ko tas apstrādā un nodod Pasūtītājam ar mērķi izpildīt Līgumu, veic datu subjekta informēšanas, kā arī citus no Vispārīgās datu aizsardzības regulas izrietošos pārziņa pienākumus.
6.9.	Puses vienojas, ka Līguma izpildes ietvaros tās personas datus apstrādā katra savu mērķu īstenošanai un ir uzskatāma par pārzini attiecībā pret otru Pusi.
6.10. Izpildītājs apņemas ne vēlāk kā 24 stundu laikā paziņot Pasūtītājam par visiem notikušajiem drošības incidentiem, t.sk. par ārējiem uzbrukumiem, ja tas ir radījis vai var radīt draudus Līguma ietvaros apstrādātajiem personas datiem.
6.11. Puses apņemas iznīcināt Līguma ietvaros iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai un normatīvie akti nenosaka citu kārtību.
6.12. Visi trešo personu prasījumi, kas var rasties šī Līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies/var rasties.
6.13. Pasūtītājs kā pārzinis veiks Izpildītāja datu subjektu personas datu (Izpildītāja paraksttiesīgās personas un kontaktpersonas identificējošā informācija, kontaktinformācija, maksājuma datos ietvertā un ar Līguma izpildi saistītās informācija) apstrādi Līguma noslēgšanas un izpildes nolūkā. Personas datu sniegšana un apstrāde ir obligāts priekšnoteikums Līguma noslēgšanai un izpildei. Neveicot personas datu apstrādi, Līguma noslēgšana un izpilde nav iespējama.
6.14. Pasūtītājs datu subjekta personas datus glabās vismaz 10 gadus (papildus ieskaitot glabāšanas termiņu atbilstoši arhīvu regulējošo normatīvo aktu prasībām) no līgumsaistību pilnīgas izpildes. Datu subjektiem ir tiesības pieprasīt no Pasūtītāja piekļuvi saviem personas datiem, to labošanu, dzēšanu, apstrādes ierobežošanu, kā arī tiesības iesniegt sūdzību uzraudzības iestādei. Plašāka informācija par šīs datu apstrādes aspektiem ir pieejama Pasūtītāja privātuma politikā, kas atrodama Pasūtītāja mājaslapā internetā sadaļā “Personas datu apstrāde”.


7. Līguma grozīšana un izbeigšana
7.1.  Līgumu var grozīt Pusēm savstarpēji rakstveidā vienojoties. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā no abpusējas parakstīšanas brīža.
7.2.  Būtiski Līguma grozījumi ir veicami Publisko iepirkumu likuma 61. pantā noteiktajā  kārtībā tikai šādos gadījumos, ja:
7.2.1. nepieciešams veikt papildus darbus, kas nesasniedz 10% (desmit procenti) no Līguma summas;
7.2.2. Pasūtītājam objektīvu iemeslu dēļ zudusi nepieciešamība pēc visu Līgumā minēto Pakalpojuma izpildes, kā rezultātā samazinās sniedzamā Pakalpojuma apjoms;
7.2.3. grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
7.2.4. ja no Pusēm neatkarīgu un objektīvu apstākļu dēļ Līgumā noteikto Pakalpojumu nav iespējams izpildīt noteiktajā termiņā vai apjomā, pagarināt Līgumā noteiktā Pakalpojuma izpildi uz termiņu, kādā pastāv šie apstākļi.
7.3.  Līguma grozījumi ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri veikti saskaņā Publisko iepirkumu likuma 61. panta trešās daļas 1., 2. un 3. punktu), vienlaikus nesasniedz 10 (desmit) procentus no sākotnējās Līguma summas.
7.4. Līgums var tikt izbeigts pirms noteiktā termiņa, Pusēm savstarpēji rakstveidā par to vienojoties.
7.5.   Pasūtītājam ir tiesības atkāpties no Līguma šādos gadījumos:
7.5.1. Izpildītājs kavē Tehniskajā specifikācija noteiktos termiņus ilgāk par 10 (desmit) darbdienām;
7.5.2. Pakalpojuma sniegšana neatbilst Līguma un tā pielikumu noteikumiem, un šī neatbilstība nav vai nevar tikt novērsta Līgumā paredzētajā termiņā;
7.5.3. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
7.5.4. Izpildītājs Līguma noslēgšanas vai Līguma izpildes laikā veicis prettiesisku darbību;
7.5.5. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
7.5.6. Izpildītājs pārkāpj vai nepilda citu būtisku Līgumā paredzētu pienākumu;
7.5.7. Izpildītājs Pasūtītājam nodarījis zaudējumus;
7.5.8. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē;
7.5.9. ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.5.10. Izpildītājam ir tiesības vienpusēji izbeigt Līgumu, ja Pasūtītājs kavē maksājumus par sniegto Pakalpojumu vairāk nekā 30 (trīsdesmit) dienas.

8. Strīdu izskatīšanas kārtība
8.1 	Visus strīdus, kas izriet vai rodas saistībā ar šo Līgumu vai tā interpretāciju, Puses apņemas risināt pārrunu ceļā.
8.2.	Jebkura strīda risināšanai Pušu starpā par jautājumiem, kas izriet no šī Līguma un ko neizdodas atrisināt pārrunu ceļā 30 (trīsdesmit) dienu laikā pēc tam, kad viena no Pusēm saņēmusi otras Puses rakstisku pieprasījumu šādam risinājumam, jebkura no Pusēm ir tiesīga vērsties tiesā. Strīda risināšana notiks saskaņā ar Latvijas Republikas normatīvajiem aktiem.

9.	Līguma izpildē iesaistīto apakšuzņēmēju nomaiņa (ja attiecināms)
9.1.	Izpildītājs nav tiesīgs bez Pasūtītāja rakstveida piekrišanas veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
9.2.	Pasūtītājs nepiekrīt veikt piedāvājumā norādīto apakšuzņēmēju nomaiņu, ja pastāv kāds no šādiem nosacījumiem:
9.2.1. Izpildītāja piedāvātais apakšuzņēmējs neatbilst tām iepirkuma dokumentos noteiktajām prasībām, kas attiecas uz Izpildītāja	 apakšuzņēmējiem;
9.2.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību iepirkumā noteiktajām prasībām;
9.2.3.	apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
9.3.	Pasūtītājs nepiekrīt jauna apakšuzņēmēja piesaistei, ja pastāv kāds no šādiem nosacījumiem:
9.3.1.	Izpildītāja piedāvātais apakšuzņēmējs neatbilst tām iepirkuma dokumentos noteiktajām prasībām, kas attiecas uz Izpildītāja apakšuzņēmējiem;
9.3.2.	jauna apakšuzņēmēja piesaistes rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
9.4.	Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
9.5.	Ja Izpildītājs ir iecerējis veikt apakšuzņēmēju nomaiņu, Izpildītājs vismaz 5 (piecas) darbdienas iepriekš pirms plānotās nomaiņas rakstveidā par to informē Pasūtītāju. Ja Līguma izpildes laikā ir radušies objektīvi apstākļi, kuru dēļ nav iespējams ievērot šajā punktā noteikto termiņu, Izpildītājs par apakšuzņēmēju nomaiņu nekavējoties informē Pasūtītāju pa elektronisko pastu.

10. Citi noteikumi
10.1.  Ar šo Līgumu Puses nosaka šādus pārstāvjus:
	Pasūtītāja pārstāvis:
	Izpildītāja pārstāvis:

	 
	 


10.2. Pusēm rakstveidā 5 (piecu) darba dienu laikā ir jāinformē vienai otra par savu rekvizītu (nosaukuma, adreses, norēķinu rekvizītu un tml.) un Pušu pārstāvju maiņu. Šādā gadījumā atsevišķi Līguma grozījumi netiek gatavoti.
10.3. Līgums ir sagatavots, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikas normatīvajiem aktiem.
10.4. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
10.5. Līgums sagatavots elektroniski un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formā.

11. Pielikumi
11.1. Pie Līguma tā parakstīšanas brīdī tiek pievienoti šādi pielikumi, kas ir Līguma neatņemamas sastāvdaļas: 
1. pielikums “Tehniskā specifikācija” iepirkumā “Sociālās rehabilitācijas pakalpojumu nodrošināšana vardarbību veikušām pilngadīgām personām”. 
2. pielikums “Tehniskais piedāvājums”. 
3. pielikums “Finanšu piedāvājums”.
4. pielikums “Pārskats par pakalpojuma pieprasījumu un finansējuma izlietojumu vardarbību veikušām pilngadīgām personām rehabilitācijas pakalpojumu sniegšanai 20_gada ______mēnesī”. 
5. pielikums „ Pārskats par sociālās rehabilitācijas pakalpojuma vardarbību veikušām personām saņēmējiem 20__. gadā”.

12. Pušu adreses, rekvizīti un paraksti
	Pasūtītājs
	Izpildītājs

	Labklājības ministrija
	 Sabiedrība ar ierobežotu atbildību “Mācību centrs MKB”

	Reģ.nr. 90000022064
	 Reģ. Nr. 40103250317

	Adrese: Skolas iela 28, Rīga, LV-1331
	 Adrese: Kurmenes iela 23, Mārupes novads, LV-2167

	Tālr. 67021673
	 Tālr. 29419787

	E-pasts: lm@lm.gov.lv
	E-pasts: macibucentrsmkb@inbox.lv

	Banka: Valsts Kase
	Banka:  

	Konts:   
	Konts:  

	 
	 

	
/Ingus Alliks/
	
/Sandra Freimane/

